पाएं अपने शहर की ताज़ा ख़बरें और फ्री ई-पेपरडाउनलोड करें
तेजी से फैल रहे कोरोना संक्रमण पर नियंत्रण पाने काे लेकर लॉकडाउन लागू कर दिया गया है। इसके बावजूद बरती जा रही लापरवाही सभी के लिए खतरनाक है। इस विषम परिस्थिति मंे शादी विवाह के आयोजन में भीड़ इकट्ठा करना जानलेवा हो सकता है। हालांकि पुलिस ने सख्ती बरतनी शुरू कर दी है। पुलिस ने अभियान के तहत मटकोर पूजा के दौरान डीजे बजा रहे दो युवक को गिरफ्तार किया है। साथ ही उनके विरुद्ध प्राथमिकी दर्ज की है। बताया जाता है कि डुमरा थाना के माधोपुर गांव में बुधवार की देर शाम आयोजित मटकोर पूजा में डीजे बजाया जा रहा था।
इसी बीच डुमरा थाना पुलिस की नजर भीड़ पर पड़ी। वहां एक साथ अधिक लोग जुटे थे। जबकि जिला प्रशासन की ओर से सख्त निर्देश जारी किया गया था। लॉकडाउन के निर्देशों का उल्लंघन करने के आरोप में पुलिस ने बजाए जा रहे डीजे को जब्त कर लिया। साथ ही दो युवक को गिरफ्तार किया गया है। गिरफ्तार युवक की पहचान रामपुर गांव के कुणाल कुमार व विजय कुमार के रूप में की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn